

LATVIJAS REPUBLIKA

RĒZEKNES PILSĒTAS DOME

**RĒZEKNES PILSĒTAS PIRMSSKOLAS IZGLĪTĪBAS IESTĀDE “NAMIŅŠ”**

Reģ.Nr.3101901622, Kr.Valdemāra 3A,Rēzekne,Latvija LV-4601, tālr. 646-24397, tālr./fax 64624397, e-mail: namins@rezekne.lv

APSTIPRINU

 Rēzeknes pilsētas pirmsskolas

 izglītības iestādes “Namiņš” vadītāja

 01.09.2021. I.Karpova

 01.09.2021.

**KĀRTĪBA, KĀDĀ TIEK ORGANIZĒTS MĀCĪBU PROCESS ATTĀLINĀTI**

**RĒZEKNES PILSĒTAS PIRMSSKOLAS IZGLĪTĪBAS**

 **IESTĀDĒ “NAMIŅŠ”**

Izdota saskaņā ar 2020. gada 9. jūnija

Ministru kabineta noteikumu Nr. 360

“Epidemioloģiskās drošības pasākumi

Covid-19 infekcijas izplatības ierobežošanai” 40.6 punktu

1. Kārtība ir izstrādāta, lai nodrošinātu pirmsskolas skolotāju, bērnu un viņu vecāku, likumisko pārstāvju vienotu izpratni par attālinātā mācību procesa organizāciju.

2. Izglītības iestādē mācību procesu organizē attālināti pirmsskolas (obligātajā vecumā esošajiem izglītojamiem, tas ir no 5 gadu vecuma) izglītības pakāpes izglītojamam, ja viņam noteikti obligāti pretepidēmijas (karantīna, izolācija) pasākumi, kā arī ja izglītības programmas īstenošanas vietā ir izsludināta karantīna, atbilstoši izglītības iestādes vadītāja ar dibinātāju saskaņotam lēmumam un izglītības iestādē noteiktajai kārtībai.

3. Mācoties attālināti, katram mācību procesa dalībniekiem tiek izvirzīti galvenie pamatuzdevumi:

3.1. Iestādes vadībai – nodrošināt informācijas apriti un atbalstu;

3.2. Izglītības metodiķei - sniegt metodisko atbalstu pedagogiem, apkopo materiālus ievietošanai iestādes mājas lapā;

3.3. Pirmsskolas skolotājiem – nodrošināt skaidru un bērniem saprotamu mācīšanās procesu un saņemt atgriezenisko saiti par paveikto;

3.4. Bērniem ar vecākiem – atbildīgi veikt mācību uzdevumus un sniegt skolotājam atgriezenisko saiti par paveikto.

4. Mācību procesa organizācija:

4.1. Pirmsskolas skolotāji sadarbībā ar izglītības metodiķi ORGANIZĒ mācību procesu attālināti:

4.1.1. obligātajā vecumā esošajiem izglītojamiem izstrādā darba plānu, mācību uzdevumus un darba lapas;

4.1.2. ievieto attālinātā mācību procesa materiālus iestādes mājas lapā;

4.1.3. vienojas ar izglītojamo vecākiem par atgriezeniskas saites sniegšanu pedagogiem.

4.2. Attālinātas mācības notiek saskaņā ar Iestādes tematisko plānu.

4.3. Darba plāns, sasniedzamie rezultāti, mācību uzdevumi un darba lapas ir izvietojamie iestādes mājas lapā. Mācību uzdevumi ir veicami karantīnas vai izolācijas laikā.

4.4. Bērnu vecāki, likumiskie pārstāvji uzdevumus var lejupielādēt no iestādes mājas lapas vai saņemt papīra formātā iestādē, saskaņojot ierašanas laiku.

4.5. Saziņai ar izglītojamo vecākiem izmanto tālruni, WhatsApp grupas, e-pastu.

4.6. Pirmsskolas skolotājs seko atgriezeniskajai saitei par bērnu paveiktajiem uzdevumiem.

5. Mācoties attālināti, ir nozīmīga vecāku iesaiste, kuras mērķis ir veicināt vecāku izpratni par mācību procesu un nodrošināt savu atbalstu bērnam mācību vielas apguvē.

5.1. Vecāki kopā ar bērnu vienojas par dienas režīmu un laiku mācībām, iekļaujot arī darbības, kas nav saistītas ar informācijas tehnoloģiju izmantošanu, piemēram, spēles, grāmatas un sarunas, kā arī paredzot laiku fiziskām aktivitātēm.

5.2. Mācību procesā radušos neskaidros jautājumus vecāki risina ievērojot secību – saziņa ar pirmsskolas skolotāju, tad ar pirmsskolas izglītības iestādes vadību.

 6. Izglītības metodiķe iepazīstina ar kārtību pedagogus. Pedagogi iepazīstina ar Kārtību izglītojamo vecākus.

 7. Grupu pedagogi ir atbildīgi par saziņu ar izglītojamiem un viņu vecākiem un mācību procesa organizāciju attālināti.

 8. Pedagogi, pirmajā mācību nedēļā pēc mācību procesa atjaunošanas klātienē, organizē vielas apgūšanas novērtēšanu.

 9. Izglītības metodiķe KONTROLĒ attālinātā mācību procesa organizāciju.

 10. Kārtība stājas spēkā 2021.gada 1.septembrī.

 11. Ar šīs kārtības spēkā stāšanās brīdi spēku zaudē 2020.gada 1.septembra Rēzeknes pilsētas pirmsskolas izglītības iestādes NAMIŅŠ ,,MĀCĪBU PROCESA ORGANIZĒŠANAS KĀRTĪBA”

Rēzeknes pilsētas pirmsskolas izglītības

iestādes “Namiņš ” vadītāja Ilga Karpova